Diari Oficial de la Generalitat Valenciana


Sumari del DOGV 7964, del 24-01-2017 (2017/391)

Aprovació de l'informe ambiental i territorial estratègic pel procediment simplificat de la revisió de l'ordenació en l'àmbit del nucli històric de Patraix (03048/2015/191).
-----------------------------------------------------------------------------------------------------------------------------------------------------------------------------

### Dades del document

Número de DOGV
:   7964

Data del DOGV
:   24-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/391


Data del document
:   01-12-2016

Organisme emissor
:   Ajuntament de València

Tipus de document
:   Ordre

Descriptors 

:   * València
    * pla d'urbanisme
    * administració local

Aprovació de l'informe ambiental i territorial estratègic pel procediment simplificat de la revisió de l'ordenació en l'àmbit del nucli històric de Patraix (03105/2015/191). [2017/391]  
La Junta de Govern Local de l'Ajuntament de València, en sessió celebrada el 25 de novembre de 2016, va adoptar l'acord que en la part dispositiva diu el següent:  
  
«Primer. Aprovar el document de síntesi del procés de participació ciutadana habilitat per l'Ajuntament amb caràcter previ a l'elaboració del Pla especial de protecció del nucli històric tradicional de Patraix, adaptant el document d'estudis previs al resultat de la valoració i anàlisi de la viabilitat de les propostes que han sorgit del procés de participació ciutadana, en els termes que recull el document de síntesi esmentat.  
  
Segon. Concloure que la proposta de revisió del Pla especial de protecció del conjunt històric protegit de Patraix no té efectes significatius sobre el medi ambient, d'acord amb els criteris establits en l'annex VIII de la Llei d'ordenació del territori, urbanisme i paisatge (LOTUP).  
  
Tercer. Aprovar el contingut de la resolució favorable de l'informe d'avaluació ambiental, territorial i estratègica pel procediment simplificat de la proposta de revisió del Pla especial de protecció del conjunt històric protegit de Patraix, i designar com a alternatives més idònies mediambientalment en aquesta actuació les que s'han seleccionat en el procés de participació prèvia.  
Quart. Donar compte del contingut de la resolució d'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, incloent-hi aquest informe en la documentació de l'instrument de planejament urbanístic a l'efecte que en prenga coneixement tant l'òrgan promotor com l'òrgan substantiu, i determinar com a públic interessat els identificats en el procediment ambiental i els participants en el procés de participació ciutadana.  
Cinqué. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Sisé. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Seté. Aquesta resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicada en el DOGV no s'ha procedit a l'aprovació del pla en el termini màxim de quatre anys des de la seua publicació. En aquest cas, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
  
València, 1 de desembre de 2016.- El secretari: Manuel Latorre Hernández.